rejauldu/bengali-wikipedia huggingface dataset:
তারাগঞ্জ ওয়াক্‌ফ এস্টেট সরকারি কলেজ রংপুর জেলার তারাগঞ্জ উপজেলার কুর্শা ইউনিয়নের মধ্যে পৌর এলাকার একটি সরকারি মহাবিদ্যালয়। দিনাজপুর শিক্ষা বোর্ডের অধীনে উচ্চ মাধ্যমিক এবং জাতীয় বিশ্ববিদ্যালয়ের অধীনে স্নাতক (পাশ) কোর্স চালু আছে। বর্তমানে এখানে ১৯১৪ জন শিক্ষার্থী শিক্ষাগ্রহণ করছে।  ইতিহাস ১৯৭২ সালে ১ জুলাই কলেজটি প্রতিষ্ঠা হয়। প্রথমে উচ্চ মাধ্যমিক কলেজ হিসাবে যাত্রা শুরু হয়। পরে ডিগ্রী পাস কোর্স চালু হয়। ২০১৮ সালে কলেজটি সরকারি হয়। এমপিও কোড-৯১০৮১৩২০১। এটি তারাগঞ্জ ওয়াকফ স্টেটের অধীন পরিচালিত হয়। ক্যাম্পাস ১৮.৯৬ একর আয়তনের ক্যাম্পাসে একটি প্রশাসনিক ভবন, ২টি একাডেমিক ভবন, ১টি করে বিজ্ঞানাগার, কম্পিউটার ল্যাব, পাঠাগার ও শিক্ষক কনফারেন্স রুম রয়েছে।   উপলব্ধ কোর্স কলেজটিতে এইচএসসি ও ডিগ্রী স্তরে মানবিক, বিজ্ঞান, ব্যবসা শিক্ষা এবং অনার্স পাস কোর্স চালু আছে।  উচ্চ মাধ্যমিক   বিজ্ঞান   মানবিক   ব্যবসা শিক্ষা ব্যাচেলর ডিগ্রি (পাস) কোর্স  বিএ (পাস)  বিএসএস (পাস)  বিএসসি (পাস)  বিবিএস (পাস)   শিক্ষার্থী  ২০২৪ সালের তথ্যানুসারে উচ্চ মাধ্যমিক স্তরে ৫৩৬ জন ও স্নাতক (পাশ) কোর্সে ১৩৭৮ জন মিলে মোট ১৯১৪ জন শিক্ষার্থী শিক্ষাগ্রহণ করছে।   ফলাফল ও র‍্যাংকিং  ২০০৯ থেকে ২০২৪ পর্যন্ত এইচএসসি পরীক্ষায় মোট অংশগ্রহণ করেছে ৩৭৮০ জন, পাস করেছে ২৬১২ জন, ফেল করেছে ১১৬৮ জন, এ+ পেয়েছে ৬০ জন, শতকরা পাস করেছে ৬৯.১০%, শতকরা এ+ পেয়েছে ১.৫৯ %।  ২০২৪ সহপাঠী কলেজ র‍্যাংকিং অনুযায়ী, কলেজটি জাতীয় পর্যায়ে ৪৯৬৩ তম, দিনাজপুর বোর্ডে ২৩১ তম, রংপুর বিভাগে ৬৭৮ তম এবং রংপুর জেলায় ১২৮ তম স্থানে রয়েছে।  আরো দেখুন   বাংলাদেশের সরকারি কলেজের তালিকা  তথ্যসূত্র  বিষয়শ্রেণী:১৯৭২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:রংপুর জেলার মহাবিদ্যালয় বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
নান্দীমুখ জেলা শিল্পকলা একাডেমি, চট্টগ্রাম কেন্দ্রিক একটি নাট্যগোষ্ঠী। সৃজনশীল ও সময়োপযোগী নাটক তারা মঞ্চস্থ করে থাকে। এর দল প্রধান হচ্ছেন নাট্যকার অভীজিৎ সেন গুপ্ত। জেলা শিল্পকলা একাডেমি, চট্টগ্রাম কেন্দ্রিক নাট্যদল হলেও তারা বিভিন্ন দেশের অংশগ্রহণে আন্তর্জাতিক নাট্যোৎসব আয়োজন করে থাকে।  পটভূমি বিদ্রোহের কথা, বিপ্লবের গান, মুক্তিযুদ্ধের কথা, স্বাধিকার আন্দোলনের কথা, মানবিকতার কথা, অসম্প্রদায়িক চেতনার কথা নাটকের মাধ্যমে শিল্পসম্মতভাবে প্রকাশকে ধারণ কর এই নাট্যদলটি ১৯৯০ সালের ১৬ নভেম্বর যাত্রা করে এযাবৎ ১৪টি প্রযোজনা মঞ্চে এনেছে নান্দীমুখ। এক হাজারের মতো মঞ্চায়ন করেছে। নান্দীমুখ আলোচিত প্রযোজনার মধ্যে আছে ‘অন ডিউটি’, ‘জ্বালা’, ‘অলকানন্দার পুত্রকন্যা’, ‘সংবাদ কার্টুন’, ‘লাল লণ্ঠন’, ‘ক্রান্তিকাল’, ‘অর্ফিয়ুস’, ‘বেলা শেষের গল্প’, ‘ঊর্ণাজাল’, ‘খেঁকশিয়াল’ ইত্যাদি।  কার্যক্রম ১৯৯০ সালের ১৬ নভেম্বর যাত্রা করে এযাবৎ ১৪টি প্রযোজনা মঞ্চে এনেছে নান্দীমুখ। তাদের সর্বশেষ মঞ্চস্থ হয় নাটক আমার আমি এর প্রদর্শনী। নান্দীমুখদেশের বাইরেও বিভিন্ন সময় মঞ্চ নাটক প্রযোজনা করেছে। নান্দীমুখ প্রতিবার উৎসবে নান্দীমুখ প্রতিশ্রুতিশীল নাট্যব্যক্তিত্বকে সম্মাননা প্রদান করে আসছে।  প্রযোজনার তালিকা  নাটকের নাম  নাট্যকারের নাম  নির্দেশকের নাম আমার আম    অসীম দাশ ঊর্ণাজাল    অর্ফিয়ুস     তথ্যসূত্র  বিষয়শ্রেণী:বাঙালি মঞ্চ নাট্যগোষ্ঠী বিষয়শ্রেণী:বাংলাদেশের নাট্যশালা কোম্পানি বিষয়শ্রেণী:১৯৯০-এ বাংলাদেশে প্রতিষ্ঠিত বিষয়শ্রেণী:চট্টগ্রাম ভিত্তিক সংগঠন
thumb|বিবিয়ানা গ্যাসক্ষেত্র বিবিয়ানা গ্যাসক্ষেত্র বাংলাদেশের হবিগঞ্জ জেলায় অবস্থিত একটি প্রাকৃতিক গ্যাসক্ষেত্র। এটি মার্কিন বহুজাতিক কোম্পানি শেভরন কর্তৃক নিয়ন্ত্রণাধীন একটি প্রতিষ্ঠান। বিবিয়ানা গ্যাস ফিল্ড বাংলাদেশের সবচেয়ে বড়ো গ্যাস ফিল্ড। শুধু বাংলাদেশ নয়,এশিয়া মহাদেশের বিচারেও এটি সর্ববৃহৎ গ্যাস ক্ষেত্র। সিলেট বিভাগের হবিগঞ্জ জেলার নবীগঞ্জ উপজেলার দীঘলবাক ইউনিয়ন জুড়ে এর অবস্থান।  বিবিয়ানা থেকে দেশের দৈনন্দিন চাহিদার প্রায় ৪৫ শতাংশ  জ্বালানী সরবরাহ করা হয়ে থাকে। ১৯৯৮ সালে গ্যাসক্ষেত্রটি কসবা ও দীঘলবাক ইউনিয়ন জুড়ে আবিষ্কৃত হলেও বর্তমানে এটির আরো চারটি এলাকা (নাদামপুর, করিমপুর কাকুরা, পিরিজপুর) জুড়ে বিস্তৃতি লাভ ঘটেছে। এখানে একটি কেপিআই শ্রেণির স্থাপনা আছে।  উল্লেখ্য, এশিয়ার বৃহত্তম এই গ্যাসক্ষেত্রে অনুমিত গ্যাসের মোট মজুত প্রায় ৫ টি.সি.এফ যার মধ্যে উত্তোলনযোগ্য মজুত ২.৪ টি.সি.এফ।  ঢাকা থেকে সরাসরি রেল যোগাযোগ না থাকায় সড়কপথই এখানে যোগাযোগের একমাত্র মাধ্যম।ঢাকা- সিলেট মহাসড়কের নবীগঞ্জের সৈয়দপুর বাজার হতে মাত্র ৮ কিলোমিটার পশ্চিমে পাকা সড়ক ধরে গেলেই বিবিয়ানা গ্যাস ফিল্ডের সুবিশাল গ্যাসক্ষেত্র দেখতে পাওয়া যায়। রাস্তার দুই ধারে দুইটা গ্যাস প্যাড আছে। রাতের বেলা মনোরম আলোয় আলোকিত থাকে পুরো অঞ্চল।   অবস্থান   বিবিয়ানা গ্যাসক্ষেত্রটি সিলেট বিভাগের হবিগঞ্জ জেলার নবীগঞ্জ উপজেলার ইনাতগঞ্জ, দীঘলবাক  ইউনিয়নে অবস্থিত।   আবিষ্কার  ১৯৯৮ সালে এটি আবিষ্কৃত হয়   আরও দেখুন    বাংলাদেশের প্রাকৃতিক গ্যাসক্ষেত্রের তালিকা   তথ্যসূত্র     বহিঃসংযোগ   বিষয়শ্রেণী:১৯৮১-এ প্রতিষ্ঠিত বিষয়শ্রেণী:বাংলাদেশের প্রাকৃতিক গ্যাসক্ষেত্র বিষয়শ্রেণী:সিলেট বিভাগের অর্থনীতি বিষয়শ্রেণী:১৯৮১-এ বাংলাদেশে প্রতিষ্ঠিত বিষয়শ্রেণী:হবিগঞ্জ জেলা
আশরাফ উদ-দৌলাহ পাহলোয়ান বাংলাদেশের জামালপুর জেলার রাজনীতিবিদ ও জামালপুর-২ আসনের সাবেক সংসদ সদস্য ছিলেন।   প্রাথমিক জীবন  আশরাফ উদ-দৌলাহ পাহলোয়ান জামালপুর জেলায় জন্মগ্রহণ করেন। তার পিতা মৌলভী মোহাম্মদ আবদুল জব্বার পাহলোয়ান ছিলেন অবিভক্ত বাংলার আইন সভার অন্যতম নির্বাচিত সদেস্য।   রাজনৈতিক জীবন  আশরাফ উদ-দৌলাহ পাহলোয়ান ১৯৬৪-৬৫ সালে ঢাকা বিশ্ববিদ্যালয় কেন্দ্রীয় ছাত্র সংসদ (ডাকসু) সাধারণ সম্পাদক পদে নির্বাচিত হন। পরে ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে জামালপুর-২ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে জাতীয় পার্টির প্রার্থী হিসেবে জামালপুর-২ আসন থেকে তিনি পরাজিত হয়েছিলেন।   তথ্যসূত্র   বিষয়শ্রেণী:জন্মের বছর অনুপস্থিত বিষয়শ্রেণী:২০০২-এ মৃত্যু বিষয়শ্রেণী:জামালপুর জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:চতুর্থ জাতীয় সংসদ সদস্য বিষয়শ্রেণী:জীবিত ব্যক্তি
দ্য ঘানাইয়ান ক্রনিকল  ঘানার আকরা থেকে প্রকাশিত একটি ইংরেজি ভাষার দৈনিক পত্রিকা। এর ৪৫,০০০ অনুলিপি প্রচলন রয়েছে, এটি ঘানার বৃহত্তম বেসরকারী সংবাদপত্র হিসাবে পরিচিত। Kuehnhenrich, Daniel (2012). Entwicklung oder Profit? Die staatliche und private Presse in Ghana.  (online)   আরো দেখুন    ঘানার মিডিয়া  ঘানার সংবাদপত্রের তালিকা    তথ্যসূত্র       বহিঃসংযোগ    ঘানায়ান ক্রনিকল ওয়েবসাইট  ঘানায়ান ক্রনিকল বিষয়শ্রেণী:ঘানার সংবাদপত্র বিষয়শ্রেণী:আফ্রিকার ইংরেজি ভাষার সংবাদপত্র
কাউন বা কাওন (বৈজ্ঞানিক নাম: Setaria italica, ইংরেজি নাম: Foxtail millet) হচ্ছে পোয়াসি পরিবারের সেটারিয়া গণের একটি সপুষ্পক উদ্ভিদ। প্রায় ৫,০০০ বছর আগে একে পূত ও পবিত্র উদ্ভিদ হিসেবে জানত। গাছের দৈর্ঘ্য ৯০-১২০ সে.মি.। পুষ্পবিন্যাস স্পাইক ধরনের।ফল কেরিওপসিস। বীজ মসৃণ।  কাউন চাল ছিলো গরীবের খাবার। ছোট দানা বিশিষ্ট শস্যটির দাম এখন গরীবদের হাতের নাগালের বাইরে। কাউন এখন বিলাসী চাল। চাল বা গমের মতো এই দানায় শর্করা নেই। পুষ্টিবিদরা কাউন চালকে সুপারফুড হিসেবে পরামর্শ দেন। যার জন্য স্বাস্থ্য সচেতন মানুষ খুব সহজেই কাউন চালকে বেছে নেন। থাম্ব|বাম|কাওন বা কাউন দানা, ভারত থাম্ব|ডালি ভর্তি কাউনের চাল থাম্ব|বিক্রেতা কাউনের চাল বিক্রি করছেন  আঞ্চলিক নাম  কাউনের অন্য বাংলা নামগুলো হচ্ছে কাঙ্গুই বা কাঙ্গু, কোরা, কান্তি, দানা, কাকন, দ্যোনদা ও শ্যামধাত।   জাত ও গঠন  কাউনের স্থানীয় জাত ছাড়া বাংলাদেশ কৃষি গবেষণা কর্তৃক উদ্ভাবিত ‘তিতাস’ নামের একটি জাত আছে। কাউনের এ জাতটি শিবনগর নামে ১৯৮০ সালে কুমিল্লা জেলা থেকে সংগ্রহ করা হয় এবং দেশী বিদেশী জাতের সাথে তুলনামূলক মূল্যায়ণের পর ১৯৮৯ সালে তিতাস নামে অনুমোদন করা হয়। তিতাস জাত উচ্চ ফলনশীল, আগাম রোগ ও পোকা প্রতিরোধ ক্ষমতা সম্পন্ন। তিতাস জাতের গাছ মাঝারি লম্বা, পাতা সবুজ, কাণ্ড শক্ত। গাছ সহজে নুয়ে পড়ে না। শীষ বেশ লম্বা, মোটা এবং রেশমী। বীজ মাঝারি আকারের এবং ঘিয়ে রংয়ের। হাজার বীজের ওজন ২.৩-২.৫ গ্রাম। স্থানীয় জাতের চেয়ে ফলন প্রায় ৩০-৩৫% বেশী। জাতটি রবি মৌসুমে ১০৫-১১৫ দিনে এবং খরিফ মৌসুমে ৮৫-৯৫ দিনে পাকে। তিতাস জাতটি গোড়া পচা রোগ প্রতিরোধ ক্ষমতা সম্পন্ন। রবি মৌসুমে তিতাসের ফলন হেক্টর প্রতি ২.০-২.৫ টন। খরিফ মৌসুমে এর ফলন একটু কম হয়।   কাউন চালের চাষ  প্রতি গ্রামেই চাষ হতো কাউন ধানের। সাধারণত দেশের উত্তরাঞ্চল ও দক্ষিণাঞ্চলে এর চাষ হয়ে থাকে। তবে উত্তর বঙ্গের প্রায় সব জেলায় কাউনের চাষ হয়।    কাউন চাল হতে প্রস্তুত খাদ্য  মিষ্টান্ন পায়েস, ক্ষীর ও ঝাল খাবার হিসাবে খিচুরি, পোলাও রান্নায় কাউন চাল এখন ধনীদের প্রিয় খাবার। এছাড়া সাদা ভাতও রান্না করা যায় এ চাল দিয়ে। আর এই খাবারগুলো খেতে যেমন সুস্বাদু তেমনি পুষ্টিগুণেও ভরপুর। পাহাড় ও সমতলের মানুষের কাছে কাউন চাল একটি সুস্বাদু ও পুষ্টিকর খাবার। অতিথি আপ্যায়নে, উৎসব-পার্বণে কাউনের পায়েসের বেশ প্রচলন আছে। বিস্কুট তৈরিতেও কাউন চাল ব্যবহৃত হয়।    কাউন চালের উপকারিতা   ছোট দানাবিশিষ্ট কাউনের চালে আছে প্রোটিন, ফাইবার, অ্যান্টি-অক্সিডেন্টসহ আরো অনেক পুষ্টি উপাদান।  যেকোনো দানাদার খাদ্য উপাদানের চাইতে কাউনের চালে আঁশ অনেক বেশি থাকে। তাই কাউনের চালের যেকোনো খাবার বানিয়ে খেলে পাকস্থলী ভালো থাকে।  পর্যাপ্ত পরিমাণ ম্যাগনেসিয়াম, পটাশিয়াম, জিংক ও আয়রন থাকায় কাউনের চাল নারীদের জন্য বিশেষ উপকারী খাদ্য।  কাউনের চালে থাকা কিছু উপকারী উপাদান আমাদের রক্তে মিশে থাকা এলডিএল বা খারাপ কোলেস্টেরলের মাত্রা কমাতে সাহায্য করে।  কাউনের চালে থাকা পটাশিয়াম আমাদের শরীরে লবণের ভারসাম্য বজায় রেখে রক্তচাপ নিয়ন্ত্রণে রাখে।  কাউনের চালে পর্যাপ্ত পরিমাণ আঁশ থাকায় কোষ্ঠকাঠিন্য দূর করে।  এতে ভিটামিন সি রয়েছে। তাই নানা উপকারি খনিজ উপাদান দেহ গঠনে সাহায্য করে।  আঁশযুক্ত খাবার খেলে পেট অনেক লম্বা সময় পর্যন্ত ভরা থাকে। ফলে ঘনঘন ক্ষুধাভাব দেখা দেয় না। এতে সহজেই ওজন কমানো সম্ভব হয়।   তথ্যসূত্র   বিষয়শ্রেণী:এশিয়ার ঘাস বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:শস্য বিষয়শ্রেণী:খাদ্যশস্য বিষয়শ্রেণী:দানাশস্য
বাজকুল মিলনী মহাবিদ্যালয় পশ্চিমবঙ্গের পূর্ব মেদিনীপুর জেলার এগ্রায় অবস্থিত একটি সহ-শিক্ষামূলক উচ্চ শিক্ষাপ্রতিষ্ঠান।   ইতিহাস  বাজকুল মিলনী মহাবিদ্যালয় ৩ সেপ্টেম্বর ১৯৬৪ সালে কলকাতা বিশ্ববিদ্যালয়ের অধীন একটি সরকারি অনুমোদনপ্রাপ্ত কলেজ হিসাবে প্রতিষ্ঠিত হয়। কলেজটি ১৯৮৫ সালে বিদ্যাসাগর বিশ্ববিদ্যালয়ে অন্তর্ভুক্ত কলেজ হিসেবে স্বীকৃতি পায়।  স্বীকৃতি  বাজকুল মিলনী মহাবিদ্যালয় জাতীয় মূল্যায়ন ও প্রত্যয়ন পরিষদ (NAAC) কর্তৃক স্বীকৃত এবং বি (B) গ্রেডে ভূষিত হয়েছে। মহাবিদ্যালয়টি বিশ্ববিদ্যালয় মঞ্জুরি কমিশন (ইউজিসি) কর্তৃক স্বীকৃতিপ্রাপ্তColleges in West Bengal, University Grants Commission  ও বিদ্যাসাগর বিশ্ববিদ্যালয়ে অধিভুক্ত।    আরো দেখুন    তথ্যসূত্র   বিষয়শ্রেণী:১৯৬৪-এ পশ্চিমবঙ্গে প্রতিষ্ঠিত বিষয়শ্রেণী:পূর্ব মেদিনীপুর জেলার বিশ্ববিদ্যালয় ও কলেজ বিষয়শ্রেণী:১৯৬৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বিদ্যাসাগর বিশ্ববিদ্যালয়ের অধিভুক্ত মহাবিদ্যালয়
right|thumb|Medieval woodcut depicting Pythagoras and Philolaus conducting musical investigations ফিলোলাউস (জন্ম, আনু‌ ৪৭০ খ্রিস্টপূর্বাব্দ - মৃত্যু খ্রিস্টপূর্বাব্দ ৩৮৫) একজন গ্রিক দার্শনিক এবং একজন পিথাগোরিয়ান। এছাড়াও তিনি একজন প্রাক‌‌-সক্রেটিয় দার্শনিক। "The most likely date for Philolaus' birth would then appear to be around 470, although he could have been born as early as 480 or as late as 440. He appears to have lived into the 380s and at the very least until 399." Carl A. Huffman, (1993) Philolaus of Croton: Pythagorean and Presocratic, pages 5-6. Cambridge University Press) তার দর্শন অনুসারে সব বস্তুই সীমিত ও অসীম উপাদানে নির্মিত, আর মহাবিশ্ব সংখ্যা দ্বারা নির্ধারিত হয়। পৃথিবী যে মহাবিশ্বের কেন্দ্রস্থল নয়, এই ধারণা তিনিই প্রথম প্রবর্তন করেন বলে মনে করা হয়। তিনি আরো বিশ্বাস করতেন যে, পূর্বজন্মের কর্মফল ও শাস্তি হিসাবে অমর আত্মাকে মানবদেহের খাঁচায় বন্দী করে রাখা হয়েছে।   তথ্যসূত্র   বিষয়শ্রেণী:গ্রিক গণিতবিদ বিষয়শ্রেণী:গ্রিক দার্শনিক বিষয়শ্রেণী:খ্রিস্টপূর্ব ৫ম শতাব্দীর দার্শনিক বিষয়শ্রেণী:প্রাচীন গ্রিক গণিতবিদ বিষয়শ্রেণী:খ্রিস্টপূর্ব ৪৭০-এর দশকে জন্ম
এম কে কমলম (১৯২৩- ২০ এপ্রিল ২০১০) মালায়ালাম সিনেমার একজন প্রক্তন অভিনেত্রী। তিনি প্রথম মালায়ালাম সবাক ছবি, বালান (১৯৩৮) -এ নায়িকা ছিলেন।   ব্যক্তিগত জীবন  এম কে কমলম ১৯২৩ সালে  কোট্টায়ামে জন্মগ্রহণ করেন। তিনি সঙ্গীত শিক্ষক কুমারকম মঙ্গত কোচুপানিকর এবং তাঁর স্ত্রী কার্ত্যায়িনীর তৃতীয় কন্যা ছিলেন।  অভিনয়ের পাশাপাশি তিনি সঙ্গীতে জগতেও সক্রিয় ছিলেন। তার প্রথম সঙ্গীত শিক্ষক ছিলেন সেবাস্তিয়ান কুঞ্জুকুঞ্জু ভাগবথর। এছাড়াও তিনি টমাস পুন্নান, নারায়ণন ভাগবথার, ওচিরা রমন ভাগবথার এবং কোট্টায়াম সংকুন্নি নায়ারের অধীনে প্রশিক্ষণ সংগীত নেন।   কর্মজীবন  এম কে কমলম সাত বছর বয়সে তার প্রথম নাটক আলিরানিতে অভিনয় করেছিলেন। তিনি তার বাবার সাথে এই নাটকে অভিনয় করেছিলেন। বিচিত্রবিজয়ম নামক একটি নাটকে অভিনয় করার সময় তিনি একটি সিনেমায় অভিনয়ের সুযোগ পান। পরিচালক এস. নাত্তানি, প্রযোজক টিআর সুন্দরম এবং অভিনেতা অ্যালেপ্পি ভিনসেন্ট সকলেই কমলমের অভিনীত নাটকটি দেখছিলেন এবং তাকে চলচ্চিত্রের জন্য নির্বাচিত করেছিলেন। ১৫ বছর বয়সে, তিনি তার প্রথম পূরনদৈর্ঘ্য মালায়ালাম চলচ্চিত্র বালান (১৯৩৮) -এ অভিনয় করেন।   কমলম তার প্রথম ছবিতে তিনটি গানও গেয়েছিলেন, যেগুলির মধ্যে জগদীশ্বর জয়জয় গানটি বেশ জনপ্রিয়তা পেয়েছিল। মালায়ালাম ভাষার প্রথম সবাক চলচ্চিত্র ছিল বালান ।  সিনেমায় তার অভিনয় বেশ গুরুত্বপূর্ন ও সাহসী বলে বিবেচিত হয়েছিল কারণ সেই সময়ে একজন মহিলার জন্য সিনেমায় এমনকি মঞ্চ নাটকেও অভিনয় করার নিষেধাজ্ঞা ছিল।  চলচ্চিত্রে অভিনয়ের পর, তিনি মঞ্চ নাটকে অভিনয়ের মাধ্যমে জনপ্রিয় হয়ে ওঠেন। মঞ্চ নাটক সংস্থার সাথে তার চুক্তির কারণে, তিনি সেই সময়ে খুব বেশি চলচ্চিত্রের প্রস্তাব গ্রহন করতে পারেননি। তিনি ভূতরায়ার নামে একটি চলচ্চিত্রের চিত্রগ্রহনের কাজ সম্পন্ন করেন। কিন্তু চুলচ্চিত্র প্রযোজক ত্রিশুর আপ্পান থামপুরানের মৃত্যুর কারণে কখনও সেই ছবিটি মুক্তি পায়নি। ভূতরায়ার অভিনেতা এসপি পিল্লাইয়েরও প্রথম চলচ্চিত্র ছিল।  শ্রী নারায়ণ গুরু, আনারকলি, মাগদালানা মারিয়াম, কচু সীথা, এবং মারাক্কানাভাথা মনুষ্যন ইত্যাদি ভু চলচ্চিত্র প্রকল্পে অভিনয়ের পর তিনি ১৯৬৪ সালে অভিনয় থেকে অবসর নেন। কিন্তু ১০ বছর পর আবার সায়াহ্নাম ছবিতে অভিনয়ের মাধ্যমে চলচ্চিত্র জগতে ফিরে আসেন। থ্রিসুর নাদাকা কালাসামিথির লেখা জিভিথাম আভাসানিককুনিল্লায় নাটক ছিল তার শেষ অভিনীত মঞ্চ নাটক।    মৃত্যু  কমলম ২০১০ সালের ২০ এপ্রিল তারিখে কোট্টায়ামে মারা যান। কোট্টায়াম মেডিকেল কলেজে চিকিৎসাধীন অবস্থায় তিনি হাসপাতালের বিছানা থেকে পড়ে যান এবং তার পা ভেঙে যায়। মৃত্যুর সঠিক কারণ এখনও প্রকাশ করা হয়নি। Notice of M.K. Kamalam's death মৃত্যুকালে তার বয়স ছিল ৮৬।  তার স্বামী এবং তিন সন্তান ছিল।   তথ্যসূত্র   বিষয়শ্রেণী:কেরলের নারী সঙ্গীতজ্ঞ বিষয়শ্রেণী:২০শ শতাব্দীর ভারতীয় গায়িকা বিষয়শ্রেণী:কেরলের সঙ্গীতশিল্পী বিষয়শ্রেণী:২০শ শতাব্দীর ভারতীয় সঙ্গীতশিল্পী বিষয়শ্রেণী:ভারতীয় নেপথ্য গায়িকা বিষয়শ্রেণী:মালয়ালম নেপথ্য সঙ্গীতশিল্পী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:কোট্টায়মের অভিনেত্রী বিষয়শ্রেণী:ভারতীয় মঞ্চ অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২০১০-এ মৃত্যু বিষয়শ্রেণী:১৯২৩-এ জন্ম
সিরাজগঞ্জ জেলার উল্লাপাড়া উপজেলার ঝিকিরায় অবস্থিত একটি স্বনামধন্য শিক্ষা প্রতিষ্ঠান। ২০০২ সালের ১লা জানুয়ারি এই স্কুলটি প্রতিষ্ঠিত হয়। বিশিষ্ট শিক্ষানুরাগী এম. আকবর আলী এবং তাঁর স্ত্রী মোমেনা আলী তাঁদের স্বপ্ন ও প্রচেষ্টায় এটি গড়ে তোলেন। বর্তমানে এই স্কুলটি রাজশাহী শিক্ষা বোর্ডের অধীনে পরিচালিত হচ্ছে।  প্রতিষ্ঠানটি একটি বেসরকারি এবং সহ-শিক্ষামূলক স্কুল, যা শিক্ষার্থীদের আধুনিক শিক্ষায় শিক্ষিত করে ভবিষ্যতে সুনাগরিক হিসেবে গড়ে তুলতে প্রতিজ্ঞাবদ্ধ।   মোমেনা আলী বিজ্ঞান স্কুলের ইতিহাস  মোমেনা আলী বিজ্ঞান স্কুলটি প্রতিষ্ঠিত হয়েছিল ২০০২ সালের ১লা জানুয়ারি। এই স্কুলটি প্রতিষ্ঠা করেন বিশিষ্ট শিক্ষানুরাগী এম. আকবর আলী এবং তাঁর স্ত্রী মোমেনা আলী। তাঁদের লক্ষ্য ছিল সিরাজগঞ্জ জেলার উল্লাপাড়া উপজেলার ঝিকিরা গ্রামের শিক্ষার্থীদের জন্য মানসম্মত আধুনিক শিক্ষার সুযোগ তৈরি করা।  শুরুর দিকে এটি একটি স্থানীয় স্কুল হিসেবে যাত্রা শুরু করলেও, পরবর্তীতে শিক্ষার মান এবং উন্নত পরিচালনা ব্যবস্থার কারণে খুব দ্রুতই এটি জনপ্রিয়তা লাভ করে। স্কুলটির মূল উদ্দেশ্য ছিল বিজ্ঞান শিক্ষাকে অগ্রাধিকার দেওয়া, যাতে শিক্ষার্থীরা উন্নত প্রযুক্তির সঙ্গে পরিচিত হতে পারে।
thumb|275x275px|ত্রিপুরা বিধানসভা কেন্দ্রসমূহ  ত্রিপুরা বিধানসভা হলো ভারতের ত্রিপুরা রাজ্যের এককক্ষীয় আইনসভা।  বিধানসভার আসন রাজ্যের রাজধানী আগরতলায়।  বিধানসভার মেয়াদ পাঁচ বছর, যদি না আগে ভেঙে দেওয়া হয়।  বর্তমানে, এটি ৬০ জন সদস্য নিয়ে গঠিত যারা একক-আসন নির্বাচনী এলাকা থেকে সরাসরি নির্বাচিত।  ইতিহাস বছরআইনপ্রভাববিধানসভা আসননির্বাচন১৯৬৭গভর্নমেন্ট অফ ইউনিয়ন টেরিটোরি অ্যাক্ট, ১৯৬৩৩০ টি আসন বিশিষ্ট বিধানসভার গঠন৩০১৯৬৭১৯৭১উত্তর-পূর্বাঞ্চল পুনর্গঠন আইন, ১৯৭১ত্রিপুরা কেন্দ্রশাসিত অঞ্চল থেকে পূর্ণ রাজ্যের মর্যাদা পায়। বিধানসভা আসন ৩০ থেকে বাড়িয়ে ৬০ করা হয়। ৬০১৯৭২ থেকে ২০১৮   কেন্দ্রসমূহ ২০০৮ সালে নির্ধারিত বিধানসভা কেন্দ্রগুলির সাম্প্রতিক সীমানা অনুসারে ত্রিপুরা বিধানসভার নির্বাচনী এলাকার তালিকা নিম্নরূপ।STATISTICAL REPORT ON GENERAL ELECTION, 2013 TO THE LEGISLATIVE ASSEMBLY OF TRIPURAMy NetaList of assembly constituency of Tripura নির্বাচনীকেন্দ্র নং নামসংরক্ষণ(তজা/তউ/নেই) জেলা ভোটদাতা(২০১৮)  লোকসভাকেন্দ্র১সীমনাত.উপশ্চিম ত্রিপুরাত্রিপুরা পশ্চিম২মোহনপুরনেই৩বামুটিয়াত.জা৪বড়জলাত.জা৫খয়েরপুরনেই৬আগরতলানেই৭রামনগরনেই৮টাউন বড়দোয়ালিনেই৯বনমালীপুরনেই১০মজলিশপুরনেই১১মান্দাইবাজারত.উ১২টাকারজলাত.উসিপাহীজলা১৩প্রতাপগড়ত.জাপশ্চিম ত্রিপুরা১৪বাধারঘাটত.জা১৫কমলাসাগরনেইসিপাহীজলা১৬বিশালগড়নেই১৭গোলাঘাটীত.উ১৮সূর্যমণিনগরনেইপশ্চিম ত্রিপুরা১৯চড়িলামত.উসিপাহীজলা২০বক্সনগরনেই২১নলছড়ত.জা২২সোনামুড়ানেই২৩ধনপুরনেই২৪রামচন্দ্রঘাটত.উখোয়াইত্রিপুরা পূর্ব২৫খোয়াইনেই২৬আশারামবাড়ীত.উ২৭কল্যাণপুর-প্রমোদনগরনেই২৮তেলিয়ামুড়ানেই২৯কৃষ্ণপুরত.উ৩০বাগমাত.উগোমতীত্রিপুরা পশ্চিম৩১রাধাকিশোরপুরনেই৩২মাতারবাড়ীনেই৩৩কাকড়াবন-শালগড়াত.জা৩৪রাজনগরত.জাদক্ষিণ ত্রিপুরা৩৫বিলোনীয়ানেই৩৬শান্তিরবাজারত.উ৩৭ঋষ্যমুখনেইত্রিপুরা পূর্ব৩৮জোলাইবাড়ীত.উ৩৯মনুত.উ৪০সাব্রুমনেই৪১অম্পিনগরত.উগোমতী৪২অমরপুরনেই৪৩করবুকত.উ৪৪রাইমাভ্যালিত.উধলাই৪৫কমলপুরনেই৪৬সুরমাত.জা৪৭আমবাসাত.উ48করমছড়াত.উ৪৯ছাওমনুত.উ৫০পাবিয়াছড়াত.জাঊনকোটি৫১ফটিকরায়ত.জা৫২চণ্ডীপুরনেই৫৩কৈলাসহরনেই৫৪কদমতলা-কুর্তিনেইউত্তর ত্রিপুরা৫৫বাগবাসানেই৫৬ধর্মনগরনেই৫৭যুবরাজনগরনেই৫৮পানিসাগরনেই৫৯পেঁচারথলত.উ৬০কাঞ্চনপুরত.উ  তথ্যসূত্র    বিধানসভা কেন্দ্র
ভারত বিকাশ মোর্চা (ইন্ডিয়া ডেভেলপমেন্ট ফ্রন্ট) হল ভারতের বিহার রাজ্যের একটি রাজনৈতিক দল। দলটি ঝাড়খণ্ডের প্রাক্তন মুখ্যমন্ত্রী বাবুলাল মারান্ডির সঙ্গে জোটবদ্ধ।Zeenews. Marandi launches Bharat Vikas Morcha in Bihar ২০১০ সাল পর্যন্ত দলের সাধারণ সম্পাদক ছিলেন বিজয় কুমার মিশ্র।The Telegraph. Marandi’s contest-poll sermon   তথ্যসূত্র   বিষয়শ্রেণী:বিহারের রাজনৈতিক দল বিষয়শ্রেণী:ভারতীয় জনতা পার্টির বিচ্ছিন্ন দল
রাজীব গান্ধী আন্তর্জাতিক ক্রিকেট স্টেডিয়াম () উত্তরাখণ্ডের দেরাদুনের রায়পুর অঞ্চলে নির্মিত ভারতের বহুমূখী স্টেডিয়াম। এ রাজ্যের প্রথম আন্তর্জাতিক মানের স্টেডিয়াম হিসেবে এর নির্মাণ করা হয়। শাপুরজী পালোঞ্জী ইঞ্জিনিয়ারিং এন্ড কনস্ট্রাকশন এর অবকাঠামো নির্মাণের দায়িত্ব পায়।https://timesofindia.indiatimes.com/city/dehradun/Govt-to-develop-intl-cricket-stadium-on-finance-operate-transfer-basis/articleshow/46899533.cms স্টেডিয়ামটি নির্মাণে ২৩৭ কোটি রূপি ব্যয় করা হয়েছে। মে, ২০১৮ সালে আফগানিস্তান ক্রিকেট বোর্ড (এসিবি) ঘোষণা করে যে, জুন, ২০১৮ সালে ভারতের মাটিতে স্বাগতিক দল হিসেবে আফগানিস্তান, বাংলাদেশ ক্রিকেট দলের মোকাবেলা করবে। এরফলে, এ স্টেডিয়ামটি প্রথম আন্তর্জাতিক খেলা আয়োজনের মর্যাদা লাভ করবে।   ইতিহাস  ২০০০ সালে উত্তরাখণ্ড রাজ্য হিসেবে প্রতিষ্ঠা পায়। উত্তরপ্রদেশে ক্রীড়া সুবিধাদি থাকায় উত্তরাখণ্ড খুব কমই রঞ্জী ট্রফি খেলা আয়োজনের সুযোগ পেতো। অবকাঠামোর অভাবে খেলোয়াড়েরা বিভিন্ন রাজ্যে চলে যেতে থাকেন।  নভেম্বর, ২০১২ সালে উত্তরাখণ্ডের তৎকালীন মুখ্যমন্ত্রী বিজয় বাহুগুণা স্টেডিয়ামের ভিত্তিপ্রস্তর স্থাপন করেন। এরপর ১৬ ডিসেম্বর, ২০১৬ তারিখে মুখ্যমন্ত্রী হরিষ রাওয়াত আইপিএলের সভাপতি রাজীব শুক্লাকে সাথে নিয়ে স্টেডিয়ামটির উদ্বোধন করেন। স্টেডিয়াম নির্মাণে মোট ২৩৭.২০ কোটি রূপি খরচ হয়। স্টেডিয়ামে ২৫,০০০ দর্শক বসার ব্যবস্থা রাখা হয়। দিবা-রাত্রির খেলাগুলোর জন্য ফ্লাড লাইট রয়েছে। প্রচলিত কুমাওনি চিত্রকলায় আইপান আকৃতিতে আসনগুলো স্থাপন করা হয়। রাজ্যের প্রথম আন্তর্জাতিকমানের স্টেডিয়ামটি ২৩ একর জমির উপর নির্মিত।dailypioneer  স্টেডিয়ামটিকে ভারতের মাটিতে দ্বিতীয় নিজ মাঠের মর্যাদা দিয়েছে আফগানিস্তান ক্রিকেট দল।https://timesofindia.indiatimes.com/sports/cricket/news/dehradun-likely-to-be-afghanistans-second-home-ground/articleshow/62554424.cms   তথ্যসূত্র    বহিঃসংযোগ  Rajiv Gandhi International Cricket Stadium at ESPNcricinfo  বিষয়শ্রেণী:ভারতের ক্রিকেট মাঠ বিষয়শ্রেণী:উত্তরাখণ্ডের খেলাধূলার মাঠ বিষয়শ্রেণী:উত্তরাখণ্ডভিত্তিক ক্রীড়া বিষয়শ্রেণী:দেরাদুনের ভবন ও স্থাপনা বিষয়শ্রেণী:উত্তরাখণ্ডের ক্রিকেট মাঠ বিষয়শ্রেণী:দেরাদুনভিত্তিক ক্রীড়া বিষয়শ্রেণী:ভারতের প্রস্তাবিত খেলাধূলার মাঠ বিষয়শ্রেণী:ভারতের টেস্ট ক্রিকেট মাঠ বিষয়শ্রেণী:২০১৬-এ উত্তরাখণ্ডে প্রতিষ্ঠিত বিষয়শ্রেণী:২০১৬-এ সম্পন্ন ক্রীড়া মাঠ
থাম্ব|মালোন দে লা পাজ বুয়েনোস আইরেসে প্রবেশ করছে, ১৯৪৬ সালের ৩ আগস্ট। মালোন দে লা পাজ ছিল ১৯৪৬ সালে উত্তর-পশ্চিম আর্জেন্টিনার আদিবাসীদের তাদের প্রাচীন ভূমি পুনরুদ্ধারের দাবিতে রাজধানী বুয়েনোস আইরেসের অভিমুখে একটি পদযাত্রা। অংশগ্রহণকারীরা রাষ্ট্রপতি হুয়ান পেরোনের কাছে তাদের দাবি পেশ করতে প্রায় ২০০০ কিমি পদযাত্রা করে।  নামের উৎপত্তি মালোন একটি আর্জেন্টিনা এবং চিলির স্পেনীয় শব্দ যা মাপুদুগুন মালক থেকে এসেছে, যার অর্থ 'আক্রমণ'। এটি একটি আকস্মিক আক্রমণকে বোঝায় যা প্রায়শই আদিবাসীরা ক্রিওয়ো (স্প্যানিশ) বসতি আক্রমণ করার সময় পরিচালনা করে। তাই মালোন দে লা পাজ শব্দটির অর্থ "আক্রমণের শান্তি"। এটি বিপরীতধর্মী দুই শব্দের মিশ্রণ। এটি পদযাত্রার প্রাথমিক সংগঠকদের একজন, অবসরপ্রাপ্ত সামরিক প্রকৌশলী মারিও অগাস্তো বের্তোনাস্কো প্রবর্তন করেন।  তথ্যসূত্র   (স্পেনীয় ভাষায়) Derecho de los Pueblos Indígenas. El malón de la paz.  (স্পেনীয় ভাষায়) Página/12. 9 August 2006. Un doble corte de rutas en Jujuy por el reclamo indígena de tierras.  বিষয়শ্রেণী:আদিবাসী অধিকার
This template creates a header to be used with succession boxes for people holding offices in the military.   ব্যবহার   The template was designed to default to    if no parameter is given. In the following table, the first column contains the header and the second column shows the template call used to create it.  | {{s-mil}}  There are no parameters in this template.   উদাহরণ   From the William Tecumseh Sherman article:  {{s-start}} {{s-mil}} {{s-bef | before = [[Ulysses S. Grant]]}} {{s-ttl | title = [[Commanding General of the United States Army]] | years = 1869 – 1883}} {{s-aft | after = [[Philip H. Sheridan]]}} {{s-end}}   আরও দেখুন   Documentation for creating succession boxes can be found at Template:S-start. বিষয়শ্রেণী:মুদ্রণ বহির্ভূত
ঈশ্বরত্ব () হলো সংস্কৃত ভাষায় বিমূর্ত বিশেষ্য যার অর্থ প্রভুত্ব বা দেবত্ব।  পুরুষোত্তম তাঁর ইচ্ছায় গুণগুলিকে লুকিয়ে রাখেন এবং প্রকাশ করেন, তিনি তাঁর গুণাবলী যেমন আনন্দ ও ঈশ্বরত্ব জীবের মধ্যে লুকিয়ে রাখেন এবং এই জড় জগতে তাঁর চেতনার গুণও গোপন করেন।  ভারসাম্যের সাথে প্রকৃতির যুক্ত থাকার কারণে এবং এর ফলে গুণগুলি কর্মে বিচলিত না হওয়ার কারণে ঈশ্বরতত্ত্ব গঠন করে এমন চিদভাষা হলো প্রকৃত চেতনার সঠিক উপমা। তিনি হলেন সগুণ ব্রহ্ম যখন প্রকৃত চেতনা হলেন নির্গুণ ব্রহ্ম।   বিস্তৃত ধারণা এবং ইতিহাস  ঈশ্বরত্ব কেবল জীবত্বের দৃষ্টিকোণ থেকে। ঈশ্বরতত্ত্ব ও জীবত্ব উভয়ই আত্মা বা ব্রহ্মের স্পষ্ট পরিবর্তন। যদিও পারস্পরিক বিরোধী গুণাবলীর কারণে এগুলোকে ত্বং শব্দ দ্বারা চিহ্নিত করা হয়, আত্মাকে মানসিক অবস্থা যেমন 'জাগরণ', 'স্বপ্ন' ও 'স্বপ্নহীন ঘুম' দ্বারা যোগ্য বলে। বিবেকচূড়ামণি ২৫৩-২৪৪ অনুসারে মহাবাক্য তৎ ত্বং অসি ব্রহ্ম, জীব ও ঈশ্বরের মধ্যে পরিচয় নিশ্চিত করে।  স্ব-উজ্জ্বলতা মানে অন্য কিছুর উপর নির্ভর না করে সরাসরি উপলব্ধিযোগ্য হওয়া; এবং এর থেকে ভিন্ন হওয়া হল হেতু (সহজাত কারণ)। জ্ঞাত ব্রহ্ম এবং যে ব্রহ্ম চেনেন তার মধ্যে অনুমিত পার্থক্য হল কাল্পনিক কারণ বাস্তবে কোন পার্থক্য নেই। একদিকে ব্রহ্ম এবং অন্যদিকে জীব ও ঈশ্বরের মধ্যে অনুমিত পার্থক্যটি আলোকিততার উপর ভিত্তি করে নয় বরং অন্যান্য ধর্মের উপর ভিত্তি করে (জীবত্ব ও ঈশ্বরত্ব, অদ্বৈত-সিদ্ধি ২২-২৩)।  ঈশ্বরত্ব অবিদ্যার উপাধির কারণে। উপাধিদের দ্বারা যেগুলো হল অবিদ্যাত্মক, আত্ত্বিক ও কল্পনিকার দ্বারা বিভাজনহীন এবং অংশহীন ব্রহ্মে বিভাজন তৈরি করে যখন বাস্তবে কোনও বিভাজন নেই। আদি শঙ্কর তার ভাষ্যতে ব্রহ্মসূত্র ২.১.১৪ ব্যাখ্যা করেছেন যে নাম ও রূপ অভূতপূর্ব অস্তিত্বের সমগ্র বিস্তৃতির বীজ গঠন করে, এবং যা অজ্ঞানতা দ্বারা আবদ্ধ হয়। শ্বেতাশ্বেতর উপনিষদ ৬.১২ মতে, সর্বজ্ঞ ঈশ্বর অর্থাৎ ব্রহ্ম, যিনি বীজকে বৈচিত্র্যময় করেন; ছান্দোগ্য উপনিষদ ৬.৩.৩ মত, যিনি নাম ও রূপ প্রকাশ করেন এবং সমস্ত রূপ সৃষ্টি করেন; তৈত্তিরীয় আরণ্যক ৩.১২.৭ মতে, তাদের নাম দেন (এবং তাদের মধ্যে প্রবেশ করেন), তাদের থেকে আলাদা।  মাণ্ডুক্য উপনিষদের ঋষি ওঁ প্রতীকটিকে তিনটি ভিন্ন মোরাতে বিভক্ত করে চতুর্থ মোরা-হীন অংশ যোগ করেছেন যার সাথে সঙ্গতিপূর্ণ চেতনার তিনটি ভিন্ন অবস্থা রয়েছে, যার সাথে আবার, বিভিন্ন ধরনের আত্মা ও অবস্থান "চেতনার চারটি অবস্থা — জাগ্রততা, স্বপ্ন, নিদ্রা এবং চতুর্থ নামহীন চেতনা (তুরীয়) এই শিক্ষা দেওয়ার সময় যে ভগবানের দিক রয়েছে যা এই চেতনার অবস্থার সাথে সামঞ্জস্যপূর্ণ, শেষটি একাই শেষ পর্যন্ত বাস্তব। দর্শনের পরম ঈশ্বরের মত এমন ধর্মতাত্ত্বিক ধারণাকেও ছাড়িয়ে যায়।" শ্বেতাশ্বেতর উপনিষদ ৬.১২ অনুসারে, এট কেবল তাদের জন্য যারা বিশ্বজনীন সত্তাকে তাদের নিজের মধ্যে অবিশ্বাস্য বলে মনে করে, তাদেরই অনন্ত সুখ, অন্য কারো নয়।   তথ্যসূত্র   বিষয়শ্রেণী:হিন্দু দার্শনিক ধারণা বিষয়শ্রেণী:বেদান্ত বিষয়শ্রেণী:সংস্কৃত শব্দ ও বাক্যাংশ